Blaze7451/Wiki-th-20250601 huggingface dataset:
ชนิดนอกเกณฑ์สูญพันธุ์

ชนิดนอกเกณฑ์สูญพันธุ์ (least-concern species) คือชนิด (สปีชีส์) ที่องค์การระหว่างประเทศเพื่อการอนุรักษ์ธรรมชาติ (ไอยูซีเอ็น) ได้ประเมินแล้วยังไม่จัดว่าเป็นเป้าหมายในการอนุรักษ์ เนื่องจากชนิดนั้นยังคงมีจำนวนมากในธรรมชาติ ฉะนั้นสิ่งมีชีวิตในกลุ่มนี้จึงถือว่าเป็นสิ่งมีชีวิตที่ยังไม่เข้าข่ายถูกคุกคาม (threatened), ใกล้ถูกคุกคาม (near threatened) หรือ (ก่อน ค.ศ. 2001) ขึ้นกับการอนุรักษ์ (conservation dependent) สิ่งมีชีวิตที่จัดอยู่ในกลุ่มนี้มีนกกระสาแดง, นกนางนวลแกลบหงอนใหญ่, เพนกวินจักรพรรดิ, แมวดาว และแมวน้ำลายพิณเป็นอาทิ
สิ่งมีชีวิตจะจัดอยู่ในกลุ่ม "ชนิดนอกเกณฑ์สูญพันธุ์" ก็ต่อเมื่อได้รับการพิจารณาสถานะของจำนวนประชากรที่เปรียบเทียบกับโดยตรงหรือโดยทางอ้อมกับการกระจายของประชากรและ/หรือสถานภาพของประชากร
ตั้งแต่ ค.ศ. 2001 ระดับของกลุ่มนี้ใช้อักษรย่อว่า LC ตามประเภทและกฎเกณฑ์ไอยูซีเอ็น 2001 รุ่น 3.1 (IUCN 2001 Categories & Criteria version 3.1)
นกพิราบเป็นนกที่อยู่นอกเกณฑ์สูญพันธุ์
กระรอก หนึ่งในสัตว์เลี้ยงลูกด้วยน้ำนมที่อยู่นอกเกณฑ์สูญพันธุ์

**อ้างอิง**

**ดูเพิ่ม**
 องค์การระหว่างประเทศเพื่อการอนุรักษ์ธรรมชาติ- สถานะการอนุรักษ์
ปลาค็อดน้ำแข็ง

ปลาค็อดน้ำแข็ง (Nototheniidae หรือ nothothens หรือ cod icefishes) เป็นปลาน้ำเค็มในตระกูลโนโทเธนไนเดประเภทปลากระดูกแข็งที่มีประมาณ 50 สปีชีส์และ 13 genera ที่มักจะจัดอยู่ในอันดับปลากะพงกับปลาในเครือเดียวกัน แต่สายพันธุ์และปลาที่เกี่ยวข้องกับสายอันดับปลากะพงจริงๆ ยังไม่ได้รับการศึกษาที่แน่นอน
ปลาค็อดน้ำแข็งพบในมหาสมุทรตอนใต้และในบริเวณนอกฝั่งทวีปแอนตาร์กติกา ปลาค็อดน้ำแข็งอาศัยอยู่ตามพื้นทะเลและช่องคอลัมน์น้ำ แม้ว่าจะไม่มีถุงลมแต่ปลาค็อดน้ำแข็งก็ปรับตัวให้ดำรงชีวิตอยู่ใด้ในสถาวะน้ำลึกโดยการเพิ่ม fatty tissue และลดแร่ธาติในกระดูกซึ่งเป็นผลทำให้ความหนาแน่นของร่างกายเป็นกลาง และเชื่อกันว่าปลาค็อดใช้ม้ามในการกำจัดเกล็ดน้ำแข็งจากกระแสเลือด เมื่อน้ำในมหาสมุทรแอนตาร์กติกอยู่ในระดับราวระหว่าง –1 ถึง 4 องศาเซลเซียส สปีชีส์ส่วนใหญ่มีโปรตีนต้านความแข็งตัวเป็นน้ำแข็งในกระแสเลือดและของเหลวอื่น ๆ ภายในร่างกาย

**อ้างอิง**
 "Nototheniidae". FishBase. Ed. Rainer Froese and Daniel Pauly. November 2005 version. N.p.: FishBase, 2005.
หมวดหมู่:ปลาที่พบในมหาสมุทรแอนตาร์กติก
หมวดหมู่:ปลาน้ำเค็ม
สิ่งมีชีวิตที่มีความเสี่ยงต่ำ จากการสูญพันธุ์
ค็อดน้ำแข็ง
แม่แบบ:เหตุการณ์ปัจจุบัน/2552 พฤศจิกายน 15

* ประธานาธิบดีแห่งสหรัฐอเมริกา บารัก โอบามา เดินทางไปพบกับรัฐบาลทหารพม่าเป็นครั้งแรกในประวัติศาสตร์ โดยเรียกร้องให้มีการปล่อยตัวนางออง ซาน ซูจี และนักโทษการเมืองคนอื่น ๆ  (Reuters)  (BBC)  (Bangkok Post)
}
นกจมูกหลอดยักษ์ขั้วโลกใต้

Macronectes giganteus 
นกจมูกหลอดยักษ์ขั้วโลกใต้ (Macronectes giganteus หรือ Southern Giant Petrel หรือ Antarctic Giant Petrel หรือ Giant Fulmar หรือ Stinker หรือ Stinkpot) เป็นนกทะเลขนาดใหญ่ของมหาสมุทรตอนใต้ ถิ่นที่อยู่อาศัยคาบกันเป็นส่วนใหญ่กับนกจมูกหลอดยักษ์ตอนเหนือ แต่มีศูนย์กลางค่อนไปทางใต้เล็กน้อย นกใหญ่ของสองสปีชีส์นี้แยกได้โดยสีของปลายจะงอยปาก ออกเขียวในนกจมูกหลอดยักษ์ขั้วโลกใต้ และออกแดงในนกตอนเหนือ

**อ้างอิง**
ยักษ์ขั้วโลกใต้
เพนกวินมาเจลลัน

เพนกวินมาเจลลัน (Magellanic penguin; Spheniscus magellanicus) เป็นเพนกวินที่พบในทวีปอเมริกาใต้ที่แพร่พันธุ์ในบริเวณริมฝั่งทะเลชิลี, อาร์เจนตินา และหมู่เกาะฟอล์กแลนด์ แถบช่องแคบมาเจลลัน อันเป็นที่มาของชื่อสามัญ โดยบางกลุ่มอพยพย้ายถิ่นฐานไปยังบราซิล เพนกวินมาเจลลันเป็นเพนกวินในสกุล Spheniscus ที่มีจำนวนมากที่สุด ส่วนชนิดอื่น ๆ ในสกุลเดียวกันก็ได้แก่ เพนกวินแอฟริกา, เพนกวินฮัมโบลต์ และเพนกวินกาลาปาโกส
เพนกวินมาเจลลันเป็นเพนกวินขนาดกลางที่เมื่อโตเต็มที่สูงราวระหว่าง 61 ถึง 76 เซนติเมตร และหนักระหว่าง 2.7 ถึง 6.5 กิโลกรัม ตัวผู้มีขนาดใหญ่กว่าตัวเมีย แต่น้ำหนักนี้จะลดลงพอสมควรในฤดูที่ต้องเลี้ยงลูกนก เพนกวินมาเจลลัน เป็นเพนกวินที่อาศัยอยู่เป็นคู่ ซึ่งจะจับคู่กันเป็นระยะเวลานานหลายปี ตัวเมียจะหาตัวผู้พบจากเสียงร้อง

**อ้างอิง**

**แหล่งข้อมูลอื่น**
  Video - Magellanic Penguin chicks at the San Francisco Zoo-  Video - March of the Penguin chicks at the San Francisco Zoo-  Magellanic penguins from the International Penguin Conservation Web Site-  Penguin World: Magellanic penguin-  www.pinguins.info: information about all species of penguins-  Adopt a Magellanic penguin-  A confused Magellanic penguin strays 5000km off course- cite web|url =http://www.photovolcanica.com/PenguinSpecies/Magellanic/MagellanicPenguinPhotos.html| title = Magellanic Penguin |publisher = Photo Volcaniaca| author = Roscoe, R|accessdate = 13 April 2008|dateformat = dmy
หมวดหมู่:เพนกวิน
หมวดหมู่:สัตว์ที่พบในทวีปอเมริกาใต้
หมวดหมู่:นกที่บินไม่ได้
ฟรินจ์ เลาะปมพิศวงโลก

ฟรินจ์ เลาะปมพิศวงโลก (Fringe) เป็นซีรีส์โทรทัศน์อเมริกันแนวนวนิยายวิทยาศาสตร์ ร่วมสร้างโดย เจ.เจ. แอบรัมส์, อเล็กซ์ เคิร์ตซแมนและโรเบอร์โต ออร์ซี มีเรื่องราวเกี่ยวกับทีมสืบสวนเอฟบีไอ มีศูนย์กลางอยู่ในบอสตัน รัฐแมสซาชูเซตส์ ภายใต้การดูแลของกระทรวงความมั่นคงแห่งมาตุภูมิ โดยทีมงานใช้วิทยาศาสตร์นอกคอกเข้าและใช้เทคนิคการสืบสวนแบบเอฟบีไอในการสืบสวนเกี่ยวกับสิ่งที่ไม่สามารถอธิบายได้ที่มักเป็นสิ่งน่ากลัวที่เกิดขึ้นในโลก รายการถูกนำไปเปรียบเทียบกับ The X-Files, Altered States, The Twilight Zone, และ Dark Angel ซีรีส์ฉายตอนปฐมทัศน์ในสหรัฐอเมริกาเมื่อวันที่ 9 กันยายน ค.ศ. 2008 ทางช่องฟอกซ์ ส่วนในฤดูกาลที่ 2 ฉายตอนปฐมทัศน์เมื่อวันที่ 17 กันยายน ค.ศ. 2009

**อ้างอิง**
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
เทศบาลเมืองลำสามแก้ว

เทศบาลเมืองลำสามแก้ว เป็นเทศบาลเมืองแห่งหนึ่งในอำเภอลำลูกกา จังหวัดปทุมธานี ครอบคลุมพื้นที่บางส่วนของตำบลคูคตที่อยู่นอกเขตของเทศบาลเมืองคูคต เทศบาลเมืองลำสามแก้วเดิมคือองค์การบริหารส่วนตำบลคูคต ต่อมา พ.ศ. 2550 ได้เปลี่ยนชื่อเป็น "องค์การบริหารส่วนตำบลลำสามแก้ว" พร้อมกับจัดตั้งเป็นเทศบาลเมือง จึงกลายเป็น "เทศบาลเมืองลำสามแก้ว" ในปัจจุบัน

**ที่ตั้งและอาณาเขต**
แผนที่เทศบาลเมืองลำสามแก้ว
เทศบาลเมืองลำสามแก้วเป็นพื้นที่ส่วนตะวันออกของตำบลคูคต อำเภอลำลูกกา มีพื้นที่ทั้งหมดประมาณ 12.5 ตารางกิโลเมตร เป็นที่ราบลุ่มด้านฝั่งทิศตะวันออกของแม่น้ำเจ้าพระยา และมีคลองชลประทานตัดผ่านในเขตพื้นที่จำนวน 3 สาย โดยอยู่ห่างจากอำเภอลำลูกกาไปทางทิศตะวันตกระยะทางประมาณ 16 กิโลเมตร
เขตปกครองของเทศบาลเมืองลำสามแก้วครอบคลุมหมู่ที่ 1, 2, 3, 6, 7 (เดิมคือ 4), 12 (เดิมคือ 5) ซึ่งเป็นพื้นที่บางส่วนของตำบลคูคต ในขณะที่พื้นที่อีกส่วนหนึ่งของตำบลเป็นเขตการปกครองของเทศบาลเมืองคูคต- ทิศเหนือ ติดต่อกับเขตเทศบาลนครรังสิต (อำเภอธัญบุรี) มีเขตอำเภอลำลูกกา-อำเภอธัญบุรี (แนวขนานคลองรังสิตประยูรศักดิ์ไปทางทิศใต้ 1,600 เมตร) เป็นเส้นแบ่งเขต- ทิศตะวันออก ติดต่อกับเขตเทศบาลเมืองลาดสวาย (อำเภอลำลูกกา) มีคลองสามเป็นเส้นแบ่งเขต- ทิศใต้ ติดต่อกับกรุงเทพมหานคร มีคลองหกวาสายล่างเป็นเส้นแบ่งเขต- ทิศตะวันตก ติดต่อกับเขตเทศบาลเมืองคูคต (อำเภอลำลูกกา) มีคลองสองและคลองหนึ่งเป็นเส้นแบ่งเขตบางส่วน

**อ้างอิง**
ลำสามแก้ว
ลำสามแก้ว
เทศบาลเมืองคลองหลวง

เทศบาลเมืองคลองหลวง เป็นเทศบาลเมืองแห่งหนึ่งในอำเภอคลองหลวง จังหวัดปทุมธานี ครอบคลุมพื้นที่บางส่วนของตำบลคลองหนึ่งและตำบลคลองสอง ได้รับการยกฐานะเป็นเทศบาลเมือง เมื่อปี พ.ศ. 2547

**ประวัติ**
สุขาภิบาลคลองหลวงได้รับการยกฐานะขึ้นเป็นเทศบาล เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เป็นเทศบาลตำบลคลองหลวง และได้มีประกาศกระทรวงมหาดไทยเปลี่ยนแปลงฐานะจากเทศบาลตำบลคลองหลวงเป็น "เทศบาลเมืองคลองหลวง" เมื่อวันที่ 8 พฤศจิกายน พ.ศ. 2547

**ที่ตั้งและอาณาเขต**
เทศบาลเมืองคลองหลวงตั้งอยู่ในอำเภอคลองหลวง จังหวัดปทุมธานี อยู่ห่างจากกรุงเทพมหานครประมาณ 17 กิโลเมตร มีพื้นที่รวมทั้งสิ้น 42.935 ตารางกิโลเมตร หรือ 26,834.37 ไร่ ครอบคลุมพื้นที่ 2 ตำบล ได้แก่- ตำบลคลองหนึ่ง เฉพาะหมู่ที่ 1–7, 16–17 และบางส่วนของหมู่ที่ 8, 18- ตำบลคลองสอง เฉพาะหมู่ที่ 1–6 และบางส่วนของหมู่ที่ 7
โดยมีอาณาเขตติดต่อดังนี้- ทิศเหนือ ติดต่อกับเขตเทศบาลเมืองท่าโขลง (อำเภอคลองหลวง)- ทิศตะวันออก ติดต่อกับเขตองค์การบริหารส่วนตำบลคลองสาม (อำเภอคลองหลวง)- ทิศใต้ ติดต่อกับเขตเทศบาลนครรังสิต (อำเภอธัญบุรี)- ทิศตะวันตก ติดต่อกับเขตเทศบาลตำบลบางพูน เขตองค์การบริหารส่วนตำบลสวนพริกไทย และเขตองค์การบริหารส่วนตำบลบางพูด (อำเภอเมืองปทุมธานี)

**ชุมชน**
เทศบาลเมืองคลองหลวง มีทั้งหมด 54 ชุมชน ดังนี้- ชุมชนเทพประทาน- ชุมชนซอยโรงเรียนบุญคุ้ม- ชุมชนผาไท–ผาเมือง- ชุมชนร่มเย็น–รุ่งสิน- ชุมชนร่มเย็น 1- ชุมชนพัฒนาเจริญรุ่ง- ชุมชนซอยศุภมิตร- ชุมชนซอยประธานพร- ชุมชนซอยเนรมิตร- ชุมชนมิตรแท้- ชุมชนซอยหงสกุล- ชุมชนซอยงามฉวี- ชุมชนมุสลิมคลองหนึ่ง- ชุมชนซอยคุณพระ- ชุมชนหมู่บ้านพรทวีวัฒน์- ชุมชนซอยรัตนะ- ชุมชนหมู่ 7–8 พัฒนา- ชุมชนซอยศิริภาพ- ชุมชนหมู่บ้านฟ้าคลองหลวง- ชุมชนแปดไร่งามฉวี- ชุมชนไวท์เฮ้าส์ ซอย 1- ชุมชนไวท์เฮ้าส์ ซอย 2- ชุมชนไวท์เฮ้าส์ ซอย 3- ชุมชนไวท์เฮ้าส์ ซอย 4- ชุมชนไวท์เฮ้าส์ ซอย 5- ชุมชนไวท์เฮ้าส์ ซอย 6- ชุมชนไวท์เฮ้าส์ ซอย 7- ชุมชนไวท์เฮ้าส์ ซอย 8–9- ชุมชนไวท์เฮ้าส์ ซอย 10- ชุมชนเทพประทาน หมู่ 16- ชุมชนปากทางไวท์เฮ้าส์- ชุมชนหมู่บ้านราชธานี- ชุมชนคุ้งผ้าพับ- ชุมชนคลองมะดัน- ชุมชนคลองหนึ่ง หมู่ 3- ชุมชนญาติมิตรสัมพันธ์- ชุมชนสวนทองวิลล่า 10- ชุมชนหมู่บ้านประดู่แดง- ชุมชนหมู่ 2 พัฒนา- ชุมชนแก้วนิมิตรคลองสอง- ชุมชนพร้อมใจพัฒนา- ชุมชนวัดกล้าชอุ่ม- ชุมชนเคหะฟื้นนครคลองสอง- ชุมชนธนาลักษณ์วิลเลจ 2- ชุมชนวัดทับทิมแดง- ชุมชนบ้านบางหวาย หมู่ 7- ชุมชนคลองหลวงโฮมเพลส- ชุมชนร่วมใจพัฒนา- ชุมชนหมู่ 5 ปทุมแลนด์- ชุมชนทองแท้- ชุมชนหมู่บ้านพรทวีวัฒน์ 2- ชุมชนท่าใหญ่พัฒนา หมู่ 7- ชุมชนซอยกวีวัฒนา- ชุมชนกฤษดานคร 29

**ศาสนา**
 ศาสนาพุทธ มีผู้นับถือศาสนาพุทธ ร้อยละ 73.86 ของจำนวนประชากรทั้งหมดในเขตเทศบาล มีวัด 2 แห่ง ได้แก่ วัดกล้าชอุ่มและวัดทับทิมแดง- ศาสนาอิสลาม มีผู้นับถือศาสนาอิสลาม ร้อยละ 25.87 ของจำนวนประชากรทั้งหมดในเขตเทศบาล มีมัสยิด 2 แห่ง ได้แก่ มัสยิดแก้วนิมิตและมัสยิดอัลอะลา- ศาสนาคริสต์ มีผู้นับถือศาสนาคริสต์ ร้อยละ 0.2 ของจำนวนประชากรทั้งหมดในเขตเทศบาล มีโบสถ์คริสต์ 1 แห่ง ได้แก่ คริสตจักรแบ๊บติส

**อ้างอิง**
คลองหลวง
หมวดหมู่:อำเภอคลองหลวง
เดอะแบงค์จ็อบ

เดอะแบงค์จ็อบ (The Bank Job, วีซีดีจำหน่ายในไทยใช้ชื่อว่า เปิดตำนาน "ปล้น" บันลือโลก) เป็นภาพยนตร์อังกฤษที่ออกฉายในปี พ.ศ. 2551  กำกับโดยโรเจอร์ โดแนลด์สัน นำแสดงโดยเจสัน สเตธัม  สร้างจากเค้าโครงเรื่องจริงของการปล้นธนาคารที่ถนนเบเกอร์ที่เกิดขึ้นเมื่อวันที่ 11 กันยายน พ.ศ. 2514 ที่ธนาคารลอยด์ ตั้งอยู่เลขที่ 108 ถนนเบเกอร์ ใจกลางกรุงลอนดอน   โดยโจรขุดอุโมงค์ใต้ดินจากร้านค้าที่อยู่ห่างออกไปสามห้อง และเจาะพื้นคอนกรีตเสริมเหล็กของห้องใต้ดินของธนาคาร   ปล้นเงินสดไปได้กว่าหนึ่งล้านห้าแสนปอนด์   ซึ่งทรัพย์สินมีค่าที่ถูกปล้นไป ไม่มีรายงานว่าได้รับกลับคืน
ผู้สร้างภาพยนตร์กล่าวอ้างว่า เหตุการณ์ที่เกิดขึ้นเกี่ยวกับการปล้นครั้งนี้ ถูกรัฐบาลสหราชอาณาจักรปกปิดเป็นความลับในระดับ DA-Notice (ระดับความมั่นคงของชาติ) เพื่อปกป้องชื่อเสียงของสมาชิกในราชวงศ์อังกฤษ  เนื่องจากในบรรดาทรัพย์สินที่ถูกขโมยไปจากตู้นิรภัยของธนาคาร บางส่วนเป็นภาพถ่ายลับเฉพาะของเชื้อพระวงศ์ ขณะกำลังพักผ่อนกับเพื่อนชายในรีสอร์ตที่เกาะมัสทีค แถบแคริบเบียน ที่อยู่ในการครอบครองของ "Michael X" อดีตผู้นำชนผิวดำชาวตรินิแดดและโตเบโกที่ลี้ภัยอยู่ในอังกฤษ และต้องการนำไปใช้แบล็กเมล  นอกจากนี้ยังมีเอกสารบันทึกการรับสินบนที่อาชญากรจ่ายให้กับตำรวจอังกฤษ  และภาพลับของนักการเมืองในรัฐบาล ขณะกำลังมั่วโสเภณีแบบวิตถาร   โดยการปล้นครั้งนี้เกิดขึ้นในความรับรู้ของสายลับหน่วย MI5 ของรัฐบาลอังกฤษ และบุคคลระดับสูงอย่างลอร์ด หลุยส์ เมาท์แบทเทน 
ผู้สร้างภาพยนตร์ยังอ้างว่า ถึงแม้เนื้อหาบางส่วนจะเป็นเรื่องแต่ง แต่จุดมุ่งหมายของภาพยนตร์ก็เพื่อเปิดเผยความจริงที่ถูกปกปิดมาเป็นเวลานานเป็นครั้งแรก 

**อ้างอิง**

**แหล่งข้อมูลอื่น**
 The Bank Job
*title=The Bank Job
หมวดหมู่:ภาพยนตร์อังกฤษ
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:การปล้นธนาคาร
หมวดหมู่:ภาพยนตร์ที่ถ่ายทำในลอนดอน
การมีคู่สมรสคนเดียว

การมีคู่สมรสคนเดียว หรือ ผัวเดียวเมียเดียว (Monogamy) เป็นภาวะของการมีคู่ทางเพศคนเดียว คำว่า “Monogamy” มาจากภาษากรีกว่า “monos” “μονός” ที่แปลว่าหนึ่งหรือคนเดียว และคำว่า “gamos” “γάμος” ที่แปลว่าการสมรสหรือการอยู่ร่วมกัน ในหลายกรณีคำว่า “การมีคู่สมรสคนเดียว” ใช้โดยเฉพาะในความหมายที่หมายถึงการแต่งงานที่สามีภรรยามีคู่สมรสคนเดียว
การมีคู่ครองคนเดียวแบ่งออกเป็น:- การมีคู่สมรสคนเดียวเชิงสังคม (Social monogamy) หมายถึงบุคคลสองคน/สัตว์ที่ดำรงชีวิตอยู่ด้วยกัน, มีความสัมพันธ์ทางเพศต่อกัน, และร่วมมือกันในการหาสิ่งที่มีความจำเป็นต่อการดำรงชีพด้วยกัน เช่นอาหาร, เสื้อผ้า และ เงิน- การมีคู่สมรสคนเดียวเชิงเพศสัมพันธ์ (Sexual monogamy) หมายถึงบุคคลสองคน/สัตว์ที่มีความสัมพันธ์ทางเพศระหว่างกันโดยเฉพาะโดยไม่มีความสัมพันธ์ทางเพศกับผู้อื่น- การมีคู่สมรสคนเดียวเชิงพันธุกรรม (Genetic monogamy) หมายถึงบุคคลสองคนที่มีบุตรด้วยกันโดยไม่มีความสัมพันธ์อื่นใดนอกไปจากนั้น- การมีคู่สมรสคนเดียวเชิงสมรส (Marital monogamy) หมายถึงการสมรสของบุคคลสองคน
ชนิดของการมีคู่สมรสคนเดียวในประเภทข้างต้นอาจจะเป็นการมีคู่ครองคนเดียวตลอดชีพ หรือ อาจจะเป็นประเภทที่เรียกว่า- การมีคู่สมรสคนเดียวเชิงชั่วระยะ (Serial monogamy) หมายถึงบุคคลสองคน/สัตว์ที่มีความสัมพันธ์ทางเพศระหว่างกันโดยไม่มีความสัมพันธ์ทางเพศกับผู้อื่นอยู่ชั่วระยะที่อาจจะสั้นหรือยาวก็ได้ ก่อนที่จะเปลี่ยนคู่ไปมีความสัมพันธ์กับผู้อื่นหลังจากแยกกับคู่เดิมแล้ว การเปลี่ยนคู่ใหม่มักจะเกิดขึ้นเป็นระยะๆ

**อ้างอิง**

**แหล่งข้อมูลอื่น**
 ผัวเดียวเมียเดียว- บทความ "มโนทัศน์รักเดียวใจเดียวและปัญหาเมียน้อยในทศวรรษ 2490-2530"- The Myth of Monogamy-  UK website on childsupport and paternity with many links to studies of paternity, nonpaternity and pedigree error rates date=2016-05-30 -  Evaluating pedigree data. II. Identifying the cause of error in families with inconsistencies, Lathrop GM, Huntsman JW, Hooper AB, Ward RH, Hum Hered. 1983;33(6):377-89.
หมวดหมู่:การแต่งงาน
หมวดหมู่:ครอบครัว
หมวดหมู่:เพศและสังคม
คาบสมุทรแอนตาร์กติก

แผนที่คาบสมุทรแอนตาร์กติก
คาบสมุทรแอนตาร์กติก (Antarctic Peninsula) เป็นคาบสมุทรที่ตั้งอยู่ตั้งอยู่ทางตอนเหนือสุดของทวีปแอนตาร์กติกา ครอบคลุมพื้นที่ตั้งแต่แหลมแอดัมส์ (ทะเลเวดเดลล์) จนถึงแผ่นดินใหญ่ทางตอนใต้ของหมู่เกาะเอกลันด์ (Eklund Islands)
คาบสมุทรแอนตาร์กติกมีความสำคัญต่อการค้นคว้าที่ทำให้ทราบว่าความเปลี่ยนแปลงของสภาวะอากาศมีผลกระทบอย่างรุนแรงต่อภูมิภาค ตำแหน่งที่อยู่ในเขตขั้วโลกทำให้มีสถานีการทดลองหลายสถานีจากหลายชาติมาตั้งกันอยู่ประปราย แต่ละประเทศต่างก็อ้างสิทธิ์ในความเป็นเจ้าของดินแดนต่าง ๆ เช่น แอนตาร์กติกาของอาร์เจนตินา ดินแดนแอนตาร์กติกาของสหราชอาณาจักร และดินแดนแอนตาร์กติกาของชิลี ซึ่งไม่มีการอ้างสิทธิ์ใดที่ได้รับการยอมรับจากนานาชาติ แต่ในขณะเดียวกันก็ยังไม่มีประเทศใดที่พยายามอ้างสิทธิ์อย่างจริงจัง

**อ้างอิง**
 Scott, Keith (1993). The Australian Geographic book of Antarctica. Terrey Hills, New South Wales: Australian Geographic. pp. 114—118. ISBN 1862760101

**ดูเพิ่ม**
 ทวีปแอนตาร์กติกา
หมวดหมู่:ทวีปแอนตาร์กติกา
หมวดหมู่:คาบสมุทร
ดินแดนแอนตาร์กติกาของออสเตรเลีย

ออสเตรเลียนแอนตาร์กติกเทร์ริทอรี (Australian Antarctic Territory, AAT) เป็นพื้นที่ส่วนหนึ่งของทวีปแอนตาร์กติกาที่ประเทศออสเตรเลียอ้างกรรมสิทธิ์ครอบครอง และเป็นส่วนที่ใหญ่ที่สุดที่อ้างโดยชาติใดชาติหนึ่ง ที่ประกอบด้วยหมู่เกาะและดินแดนทางตอนใต้ของละติจูด 60° ใต้ และระหว่างลองจิจูด 45° ตะวันออกถึง 160° ตะวันออก ยกเว้นอาเดลีแลนด์ (ซึ่งตั้งอยู่ระหว่างลองจิจูด 136° ตะวันออกถึง 142° ตะวันออก) ทำให้ดินแดนนี้ถูกแบ่งออกจากกันเป็น2ส่วน คือ เวสเทิร์นเอเอที (ส่วนที่ใหญ่กว่า) และอีสเทิร์นเอเอที โดยมีเนื้อที่ทั้งหมดประมาณ 5,896,500 ตารางกิโลเมตร ดินแดนนี้เป็นที่อาศัยของผู้ที่ทำงานกับสถานีวิจัยขั้วโลก

**อ้างอิง**
หมวดหมู่:ภูมิศาสตร์ออสเตรเลีย
หมวดหมู่:ทวีปแอนตาร์กติกา
หมวดหมู่:การอ้างสิทธิเหนือดินแดนในแอนตาร์กติกา
ควีนม็อดแลนด์

ควีนม็อดแลนด์ (Queen Maud Land) หรือ ดร็อนนิงเมาด์ลัน (Dronning Maud Land) เป็นภูมิภาคในทวีปแอนตาร์กติกาขนาดเกือบ adj=on ที่อ้างสิทธิ์เป็นดินแดนในภาวะพึ่งพิงโดยประเทศนอร์เวย์ ชายแดนพื้นที่อ้างสิทธิ์นี้ติดกับบริติชแอนตาร์กติกเทร์ริทอรีที่ 20° ตะวันตกและดินแดนแอนตาร์กติกาของออสเตรเลียที่ 45° ตะวันออก นอกจากนี้ มีการผนวกพื้นที่ขนาดเล็กที่ไม่มีใครอ้างสิทธิ์ใน ค.ศ. 1939 เข้าไปในเดือนมิถุนายน ค.ศ. 2015 พื้นที่นี้ตั้งอยู่ในแอนตาร์กติกาตะวันออก กินพื้นที่ทวีปประมาณหนึ่งส่วนห้า และตั้งชื่อตามพระนามสมเด็จพระราชินีม็อด (1869–1938)
ใน ค.ศ. 1930 Hjalmar Riiser-Larsen ชาวนอร์เวย์ เป็นบุตตลแรกที่ขึ้นเหยียบดินแดนนี้ จากนั้นในวันที่ 14 มกราคม ค.ศ. 1939 นอร์เวย์เข้าอ้างสิทธิ์พื้นที่นี้ ต่อมาในวันที่ 23 มิถุนายน ค.ศ. 1961 ควีนม็อดแลนด์กลายเป็นส่วนหนึ่งของระบบสนธิสัญญาแอนตาร์กติก ทำให้เป็นเขตปลอดทหาร ดินแดนนี้เป็นหนึ่งในสองดินแดนแอนตาร์กติกาที่นอร์เวย์อ้างสิทธิ์ ส่วนอีกแห่งคือเกาะปีเตอร์ที่ 1 พื้นน้ำริมชายฝั่งมีชื่อว่าทะเลสมเด็จพระราชาธิบดีโฮกุนที่ 7

**ภูมิศาสตร์**

**ดูเพิ่ม**
เทือกเขาควีนม็อด
*นิวสเวเบีย

**หมายเหตุ**

**อ้างอิง**

**ข้อมูล**
 url-status=dead - isbn=978-0-7923-1823-1 - isbn=978-0-7112-2980-8 - isbn=978-1-57607-422-0 - isbn=978-0-8032-3205-1 - isbn=978-1-74104-549-9 - isbn=978-0-471-98665-2 

**แหล่งข้อมูลอื่น**
  Norwegian Polar Institute-  Polar Affairs Department
หมวดหมู่:ภูมิศาสตร์นอร์เวย์
หมวดหมู่:ทวีปแอนตาร์กติกา
หมวดหมู่:การอ้างสิทธิเหนือดินแดนในแอนตาร์กติกา
เทศบาลเมืองสองพี่น้อง

เทศบาลเมืองสองพี่น้อง เป็นองค์กรปกครองส่วนท้องถิ่นประเภทเทศบาลเมืองในอำเภอสองพี่น้อง จังหวัดสุพรรณบุรี มีพื้นที่ 10.40 ตารางกิโลเมตร ครอบคลุมพื้นที่ตำบลสองพี่น้องทั้งตำบล และมีประชากรในปี พ.ศ. 2561 จำนวน 12,883 คน

**ประวัติ**
เทศบาลตำบลสองพี่น้องจัดตั้งขึ้นตามพระราชกฤษฎีกาจัดตั้งเทศบาลตำบลสองพี่น้อง โดยยกฐานะจากสุขาภิบาลเป็นเทศบาลตำบลสองพี่น้อง เมื่อวันที่ 10 ธันวาคม พ.ศ. 2478 เมื่อแรกจัดตั้งมีพื้นที่ 2.40 ตารางกิโลเมตร ต่อมาได้มีการขยายเขตโดยพระราชกฤษฎีกาเปลี่ยนแปลงเขตเทศบาล เมื่อวันที่ 5 มีนาคม พ.ศ. 2512 มีพื้นที่ 10.40 ตารางกิโลเมตร ปัจจุบันเทศบาลตำบลสองพี่น้องได้รับการเปลี่ยนแปลงฐานะจากเทศบาลตำบลเป็นเทศบาลเมืองสองพี่น้อง ตั้งแต่วันที่ 31 มกราคม พ.ศ. 2551 เป็นต้นไป

**ชุมชน**
ชุมชนในเขตเทศบาลเมืองสองพี่น้องมีทั้งหมด 19 ชุมชน ดังต่อไปนี้- ชุมชนอำเภอเก่า      - ชุมชนนายจาง- ชุมชนสองพี่น้อง                             - ชุมชนสะพานโค้ง- ชุมชนบางใหญ่                               - ชุมชนไผ่หมู่- ชุมชนศรีสำราญ- ชุมชนหน้าอำเภอ     - ชุมชนรางภาษี- ชุมชนร่วมพัฒนา                             - ชุมชนโพธิ์อ้น- ชุมชนรางโตนด                               - ชุมชนคลองมะดัน- ชุมชนตลาดบางลี่      - ชุมชนเถิดเทิง- ชุมชนบางลี่เล็ก                             - ชุมชนปฐมตวงทอง- ชุมชนประชาร่วมใจ                               - ชุมชนลาดเข็มทอง

**ประชากร**

**การศึกษา**
โรงเรียนในสังกัดเทศบาลเมืองสองพี่น้องมีทั้งสิ้น 5 แห่งและมีศูนย์พัฒนาเด็กเล็ก 1 แห่ง ดังนี้- โรงเรียนเทศบาล 1 ตลาดบางลี่ (พานิชอุทิศ) - โรงเรียนเทศบาล 2 (อำนวยวิทย์)- โรงเรียนเทศบาล 3 (วัดอัมพวัน)- โรงเรียนเทศบาล 4 (วัดโพธิ์อ้น) - โรงเรียนเทศบาล 5 (วัดศรีสำราญ)- ศูนย์พัฒนาเด็กเล็ก

**วัด**
วัดในเขตเทศบาลเมืองสองพี่น้อง ได้แก่- วัดอัมพวัน (วัดคลองมะดัน หรือเรียกอีกชื่อหนึ่งว่า วัดดอน)- วัดโพธิ์อ้น- วัดศรีสำราญ

**อ้างอิง**
สองพี่น้อง
สองพี่น้อง
หมวดหมู่:อำเภอสองพี่น้อง
เกาะคูลแมน

แผนที่แสดงตำแหน่งเกาะคูลแมน
เกาะคูลแมน (Coulman Island) เป็นเกาะที่ปกคลุมไปด้วยน้ำแข็งที่ประกอบด้วยเกาะภูเขาไฟที่เชื่อมติดต่อกันในทะเลรอสส์นอกฝั่งทะเลของทวีปแอนตาร์กติกา เกาะคูลแมนที่เป็นที่อยู่อาศัยของเพนกวินจักรพรรดิ ตั้งอยู่ภายในดินแดนรอสส์ ที่ประเทศนิวซีแลนด์อ้างสิทธิการปกครอง

**อ้างอิง**
 USGS GNIS: Coulman Island
หมวดหมู่:ทวีปแอนตาร์กติกา
ปลาบอลด์โนโทเธน

ปลาบอลด์โนโทเธน (Bald notothen) เป็นปลาน้ำเค็มประเภทcryopelagicของมหาสมุทรใต้ โปรตีนต้านความแข็งตัวเป็นน้ำแข็งในป้องกันการแข็งตัวของเลือดในร่างกายทำให้ปลาบอลด์โนโทเธนดำรงชีวิตอยู่ได้ในบริเวณที่มีน้ำเย็นจัดของแอนตาร์กติกา ปลาบอลด์โนโทเธนพบใในทะเลเวดเดลล์, ทะเลรอส, ทะเลเดวิส, อ่าวแวงเชียง และรอบฝั่งบัดด์, คาบสมุทรแอนตาร์กติกา, หมู่เกาะเซาธ์ออร์คนีย์ และ หมู่เกาะเซาธ์เชทแลนด์ เมื่อโตเต็มที่จะยาวราว 28 เซนติเมตร มีลำตัวสีเหลืองและจุดสีดำ และลายขวาง 
ปลาบอลด์โนโทเธนมักจะดำรงตัวอยู่ในความลึกราว 550 เมตร โดยบริโภคcopepod และ ตัวเคย เป็นอาหาร แต่ปลาบอลด์โนโทเธนเองเป็นอาหารของ Ploughfish, Gymnodraco acuticeps,  ปลาคอดแอนตาร์กติก, Dissostichus mawsoni และ เพนกวินจักรพรรดิ, Aptenodytes forsteri

**อ้างอิง**
Pagothenia borchgrevinki (TSN 642902). Integrated Taxonomic Information System. Retrieved on 11 May 2007. 
*"Pagothenia borchgrevinki". FishBase. Ed. Ranier Froese and Daniel Pauly. May 2007 version. N.p.: FishBase, 2007. 
หมวดหมู่:ปลาที่พบในมหาสมุทรแอนตาร์กติก
หมวดหมู่:ปลาน้ำเค็ม
บอลด์โนโทเธน
เกาะนามี

เกาะนามี (남이섬, นามีซ็อม) ตั้งอยู่ที่เมืองชุนช็อน จังหวัดคังว็อน ห่างจากกรุงโซลไปทางตะวันออก 63 กิโลเมตร เป็นแหล่งท่องเที่ยวที่มีชื่อเสียงของเกาหลีใต้ เกาะนามีมีรูปร่างเหมือนใบไม้ลอยน้ำ เป็นเกาะกลางแม่น้ำฮัน ซึ่งเกิดจากการสร้างเขื่อนช็องพย็องใน ค.ศ. 1994

**ศัพทมูลวิทยา**
เกาะนามีได้ชื่อตามนายพลนัมอี (อ่านว่า นา-มี) ที่เสียชีวิตตอนอายุ 28 ปีหลังถูกใส่ร้ายว่าเป็นกบฏในรัชสมัยพระเจ้าเซโจ กษัตริย์องค์ที่ 7 แห่งราชวงศ์โชซ็อนของเกาหลี แม้ว่าจะยังไม่พบสุสาน แต่มีก้อนหินกองหนึ่งที่ตั้งอยู่ในบริเวณที่คาดว่าเป็นที่ฝังร่างของเขาไว้ กล่าวกันว่าถ้าใครนำหินแม้แต่ก้อนเดียวกลับไปจากที่นั้น จะก่อให้เกิดโชคร้ายในบ้านของตน บริษัททัวร์นำดินมาจัดสุสานและพัฒนาเกาะนามีเป็นสวนสนุก

**ภูมิประเทศ**
เกาะนามีตัั้งอยู่ก่างจากเทศมณฑลกาพย็อง abbr=in แต่อยู่ในชุนช็อนในจังหวัดคังว็อน มีพื้นที่ abbr=in และเส้นผ่านศูนย์กลางประมาณ abbr=in

**สาธารณรัฐนามีนารา**
เกาะนามีเป็นตั้งของสาธารณรัฐนามีนารา ประเทศจำลองที่ระบุเป็น "สถานที่ท่องเที่ยวที่สนับสนุนแนวคิดเรื่องชาติ" ณ วันที่ 20 กรกฎาคม ค.ศ. 2018 กองทัพสาธารณรัฐเกาหลีให้รถถัง M48 Patton ที่เกษียณอายุการใช้งานแก่ประเทศจำลอง

**ภาพ**
Image:Naminara Island.jpg|
Image : Winter Sonata Nami Island.jpg
Image: 남이섬 (2).JPG
Image: 남이섬 (4).JPG
Image: 남이섬 (11).JPG
Image: 남이섬 (17).JPG

**อ้างอิง**
นามี
นามี
เอนโดโซม

ภาพถ่ายจากกล้องจุลทรรศน์อิเล็กตรอนของเอนโดโซมใน HeLa cells ของมนุษย์ เอนโดโซมระยะแรก (E - EGFR, 5 นาทีหลังจากเกิดขึ้น ), เอนโดโซมระยะหลัง /MVBs (M) และไลโซโซม (L) ขีด = 500 nm.
เอนโดโซม (endosome) เป็นส่วนที่เป็นเยื่อหุ้มภายในเซลล์ยูคาริโอต เกี่ยวข้องกับการขนส่งระหว่างเยื่อหุ้มเซลล์ไปสู่ไลโซโซม เพื่อย่อยสลายหรือนำกลับมาใช้ใหม่ที่เยือหุ้มเซลล์ รวมทั้งการขนส่งโมเลกุลจากกอลจิ บอดีไปยังเอนโดโซม และต่อไปยังไลโซโซมหรือกลับมายังกอลจิบอดีอีกครั้ง  โมเลกุลต่างๆอาจขนส่งผ่านเวสิเคิลที่หลุดออกมาเพื่อเข้าสู่ช่องว่างภายในเอ็นโดโซม จัดว่าเอ็นโดโซมมีบทบาทสำคัญในการขนส่งสารภายในเซลล์   มีขนาดประมาณ 500 นาโนเมตร เมื่อโตเต็มที่.

**อ้างอิง**

**แหล่งข้อมูลอื่น**
  3D structures of some proteins associated with endosome membrane
หมวดหมู่:ออร์แกเนลล์
วิกิพีเดีย:เสนอบทความคุณภาพ/ไรโบโซม

=== ไรโบโซม**
ไรโบโซม ถูกเสนอเมื่อ 8 พฤศจิกายน พ.ศ. 2552 และจะได้รับการพิจารณาภายในวันที่ 6 ธันวาคม พ.ศ. 2552
 เสนอชื่อโดย PAHs
สนับสนุน 
# 
# 
คัดค้าน
# 
# 
เสนอแนะการปรับปรุง
# เนื่องจากมีศัพท์เทคนิคอยู่มาก อาจสร้างบทความเพิ่มจากลิงก์แดงหรืออธิบายเพิ่มเติม เพื่อให้ผู้อ่านเข้าใจบทความได้อย่างชัดเจน หรือในเรื่องการทับศัพท์ิเทคนิคอย่าง "การทรานเลชัน" "ออร์แกแนลล์" "X-ray crystallography" "Shine-Dalgarno sequences " เป็นต้น --Sry85 14:37, 8 พฤศจิกายน 2552 (ICT)
#* ได้เพิ่มบทความที่เป็นลิงก์แดงบางส่วนแล้ว ที่เหลือจะทยอยแก้ไขต่อไปค่ะ-PAHs 15:29, 16 พฤศจิกายน 2552 (ICT)
# ควรสังคายนาฯ โดยเร็วที่สุดก่อนนำเสนอเสร็จสิ้น (คิดว่าติดไว้นานแล้ว) --Horus | พูดคุย 17:38, 8 พฤศจิกายน 2552 (ICT)
# ในภาษาอังกฤษมีข้อมูลและรูปใหม่กว่านี้ครับ ลองเอามาเรียบเรียงใหม่ดีกว่าครับ --taweethaも 17:46, 8 พฤศจิกายน 2552 (ICT)
# ผมว่าบทความ ดูยังอ่านยากอยู่ครับ อ่านแล้วยังไม่ค่อยเข้าใจ น่าจะเขียนให้ผู้อ่านที่ไม่มีพื้นฐานชีววิทยาอ่านแล้วพอเข้าใจ มีการขยายความง่าย ๆ ให้เข้าใจได้ เช่น
#* "การทรานสเลชันเพื่อสร้างโปรตีนนั้นบริเวณที่ทำงานเป็น RNA ทำให้ในปัจจุบันจัดให้ไรโบโซมเป็น "ไรโบไซม์"" ... ปัจจุบันจัดให้ไรโบโซมเป็น ไรโบไซม์ ? --Sry85 16:10, 16 พฤศจิกายน 2552 (ICT)
#** ค่ะ ไรโบโซมเป็นเอนไซม์ประเภทไรโบไซม์เพราะมีส่วนของ RNA เป็นตัวเร่งปฏิกิริยา ไม่ใช่โปรตีน--PAHs 16:22, 16 พฤศจิกายน 2552 (ICT)
#* ไรโบไซม์เป็นสิ่งที่มีโครงสร้างเป็น RNA จึงเชื่อว่าเป็นส่วนที่เหลืออยู่ของ โลกของ RNA ? งงแปลว่าอะไร .... "การสลาย พันธะเปบไทด์ เกี่ยวข้องกับหมู่ไฮดรอกซิลของ C2 ของ RNA ที่มีเบส A ตำแหน่ง P" ...อ่านแล้วเหมือนไม่มีบริบทแวดล้อมขยายความ  --Sry85 16:10, 16 พฤศจิกายน 2552 (ICT)
#** จะพยายามปรับแก้ภาษาต่อไปค่ะ ต้องนึกก่อนว่าจะเขียนอย่างไรถึงจะเข้าใจง่าย--PAHs 16:22, 16 พฤศจิกายน 2552 (ICT) 
#** ถ้ามีจุดไหนที่เห็นว่าคลุมเครืองมาก ช่วยระบุเพิ่มจะขอบคุณมาก เพราะอ่านเอง บางทีเพราะเรียนชีวะมามากไปเลยไม่รู้ว่าอะไรที่คนที่ไม่มีพื้นฐานทางชีวะอ่านแล้วไม่เข้าใจ--PAHs 16:22, 16 พฤศจิกายน 2552 (ICT)
#* ในแบคทีเรียมี 2 หน่วยย่อย คือ ขนาด 30S และ 50S หน่วย S นี่คืออะไรครับ -Chale yan 10:15, 27 พฤศจิกายน 2552 (ICT)
สมเด็จพระรามาธิบดี

สมเด็จพระรามาธิบดี อาจหมายถึง- สมเด็จพระรามาธิบดีที่ 1 หรือ พระเจ้าอู่ทอง พระมหากษัตริย์รัชกาลแรกแห่งกรุงศรีอยุธยา (ราชวงศ์อู่ทอง)- สมเด็จพระรามาธิบดีที่ 2 หรือ พระเชษฐา พระมหากษัตริย์พระองค์ที่ 10 แห่งกรุงศรีอยุธยา (ราชวงศ์สุพรรณภูมิ)- สมเด็จพระรามาธิบดีที่ 3 หรือ สมเด็จพระนารายณ์มหาราช พระมหากษัตริย์องค์ที่ 27 แห่งกรุงศรีอยุธยา (ราชวงศ์ปราสาททอง)- สมเด็จพระรามาธิบดีที่ 4 หรือ พระบาทสมเด็จพระพุทธยอดฟ้าจุฬาโลกมหาราช พระมหากษัตริย์พระองค์ที่ 1 แห่งกรุงรัตนโกสินทร์ (ราชวงศ์จักรี)- สมเด็จพระรามาธิบดีที่ 5 หรือ พระบาทสมเด็จพระพุทธเลิศหล้านภาลัย พระมหากษัตริย์พระองค์ที่ 2 แห่งกรุงรัตนโกสินทร์ (ราชวงศ์จักรี)- สมเด็จพระรามาธิบดีที่ 6 หรือ พระบาทสมเด็จพระนั่งเกล้าเจ้าอยู่หัว พระมหากษัตริย์พระองค์ที่ 3 แห่งกรุงรัตนโกสินทร์ (ราชวงศ์จักรี)
คำนำพระนาม สมเด็จพระรามาธิบดี ใช้เป็นพระนามพระมหากษัตริย์เรื่อยมาจนถึงแผ่นดินพระบาทสมเด็จพระนั่งเกล้าเจ้าอยู่หัว พระมหากษัตริย์ราชวงศ์จักรีพระองค์ที่ 3 แห่งกรุงรัตนโกสินทร์ หลังจากนั้น พระบาทสมเด็จพระจอมเกล้าเจ้าอยู่หัวทรงเปลี่ยนพระราชประเพณีโดยใช้คำอื่นนำพระนาม ต่อมา พระบาทสมเด็จพระมงกุฎเกล้าเจ้าอยู่หัวมีพระราชดำริว่าควรเฉลิมพระปรมาภิไธยพระมหากษัตริย์แห่งกรุงรัตนโกสินทร์ที่ใช้คำนำพระนามว่า "สมเด็จพระรามาธิบดี" ทุกพระองค์ เปลี่ยนมาใช้คำนำพระนามว่า "พระบาทสมเด็จพระรามาธิบดี" ดังนี้- พระบาทสมเด็จพระรามาธิบดีที่ 1 หรือ พระบาทสมเด็จพระพุทธยอดฟ้าจุฬาโลกมหาราช พระมหากษัตริย์พระองค์ที่ 1 แห่งกรุงรัตนโกสินทร์- พระบาทสมเด็จพระรามาธิบดีที่ 2 หรือ พระบาทสมเด็จพระพุทธเลิศหล้านภาลัย พระมหากษัตริย์พระองค์ที่ 2 แห่งกรุงรัตนโกสินทร์- พระบาทสมเด็จพระรามาธิบดีที่ 3 หรือ พระบาทสมเด็จพระนั่งเกล้าเจ้าอยู่หัว พระมหากษัตริย์พระองค์ที่ 3 แห่งกรุงรัตนโกสินทร์- พระบาทสมเด็จพระรามาธิบดีที่ 4 หรือ พระบาทสมเด็จพระจอมเกล้าเจ้าอยู่หัว พระมหากษัตริย์พระองค์ที่ 4 แห่งกรุงรัตนโกสินทร์- พระบาทสมเด็จพระรามาธิบดีที่ 5 หรือ พระบาทสมเด็จพระจุลจอมเกล้าเจ้าอยู่หัว พระมหากษัตริย์พระองค์ที่ 5 แห่งกรุงรัตนโกสินทร์- พระบาทสมเด็จพระรามาธิบดีที่ 6 หรือ พระบาทสมเด็จพระมงกุฎเกล้าเจ้าอยู่หัว พระมหากษัตริย์พระองค์ที่ 6 แห่งกรุงรัตนโกสินทร์- พระบาทสมเด็จพระรามาธิบดีที่ 7 หรือ พระบาทสมเด็จพระปกเกล้าเจ้าอยู่หัว พระมหากษัตริย์พระองค์ที่ 7 แห่งกรุงรัตนโกสินทร์- พระบาทสมเด็จพระรามาธิบดีที่ 8 หรือ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระมหากษัตริย์พระองค์ที่ 8 แห่งกรุงรัตนโกสินทร์- พระบาทสมเด็จพระรามาธิบดีที่ 9 หรือ พระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์พระองค์ที่ 9 แห่งกรุงรัตนโกสินทร์- พระบาทสมเด็จพระรามาธิบดีที่ 10 หรือ พระบาทสมเด็จพระวชิรเกล้าเจ้าอยู่หัว พระมหากษัตริย์พระองค์ที่ 10 แห่งกรุงรัตนโกสินทร์
อนึ่ง สมเด็จพระรามาธิบดี อาจหมายถึง กษัตริย์แห่งกัมพูชา ได้แก่ สมเด็จพระรามาธิบดี (จันท์) และ สมเด็จพระรามาธิบดี (นักองค์ทอง)

**อ้างอิง**
หมวดหมู่:พระมหากษัตริย์ไทย
หมวดหมู่:ฐานันดรศักดิ์ไทย
ร
อาณาจักรแพ็กเจใหม่

ฮูแบ็กเจ หรือ อาณาจักรแพ็กเจใหม่ (ฮันจา=後百濟 ค.ศ. 892 – ค.ศ. 936) เป็นหนึ่งในสามอาณาจักรหลังของเกาหลี (อีกสองอาณาจักรได้แก่อาณาจักรโคกูรยอใหม่และอาณาจักรชิลลา โดยถูกก่อตั้งโดย คยอน ฮวอน ใน ค.ศ. 900 และล่มสลายลงไปอีกใน ค.ศ. 936 โดยกองทัพของวังกอนปฐมกษัตริย์แห่งราชวงศ์โครยอมาโจมตี มีเมืองหลวงอยู่ที่ช็อนจู (ปัจจุบันอยู่ในจังหวัดช็อลลาเหนือ) โดยหนังสือซัมกุกยูซาและซัมกุกซากิกล่าวว่าเป็นอาณาจักรสืบต่อมาจากอาณาจักรแพ็กเจ

**การก่อตั้งอาณาจักร**
ใน ค.ศ. 892 ที่เมืองควังจูนั้นที่เคยเป็นเมืองสำคัญของอาณาจักรแพ็กเจ คยอน ฮวอน ได้ตั้งกองกำลังขึ้นเพื่อก่อกบฏต่ออาณาจักรชิลลา โดยใช้เวลาถึง 9 ปีในการก่อกบฏ โดยในขณะนั้นมีการก่อกบฏไปทั่วทั้งอาณาจักรชิลลาทำให้อาณาจักรชิลลาเกิดความระส่ำระส่ายขึ้น กระทั่งได้แยกตัวออกมาตั้งรัฐอิสระขึ้น
คยอน ฮวอน ได้ให้ชื่ออาณาจักรใหม่นี้ว่า แพ็กเจใหม่ นับว่าเป็นอาณาจักรสืบต่อของอาณาจักรแพ็กเจที่ถูกโจมตีและถูกผนวกเข้าเป็นอาณาจักรเดียวกันของชิลลาใน ค.ศ. 660

**การเติบโตและล่มสลายของอาณาจักร**
คยอน ฮวอน ได้ตั้งตนเป็นกษัตริย์แห่งแพ็กเจใหม่ โดยได้เปิดสัมพันธ์กับอาณาจักรอู๋เยว่ของจีนเพื่อสร้างพันธมิตรทางอำนาจระหว่างรัฐทั้งสอง แต่อาณาจักรโคกูรยอใหม่เองก็เริ่มสร้างเสริมกำลังของตนเช่นกัน อย่างไรก็ตาม ทางจีนเองก็เกิดการก่อกบฏในปลายราชวงศ์ถัง โดยเป็นยุคห้าราชวงศ์สิบอาณาจักรของจีน บรรดาหัวเมืองต่าง ๆ มีการแบ่งอำนาจกันเป็นห้าราชวงศ์ สิบอาณาจักร คือ ราชวงศ์เหลียว ราชวงศ์ถัง ราชวงศ์จิ้น ราชวงศ์ฮั่น และราชวงศ์โจวกับอีกสิบอาณาจักร 
หลังจากวังกอนได้ปลดพระเจ้ากุงเยพระราชาแห่งโคกูรยอใหม่ลงนั้นก็นำกองทัพจำนวน 100,000 นายมาโจมตีอาณาจักรแพ็กเจใหม่ อาณาจักรโคกูรยอใหม่และอาณาจักรแพ็กเจใหม่ได้ทำสงครามกันที่ซ็อนซัน (ปัจจุบันอยู่ที่จังหวัดคย็องซันเหนือ) ในที่สุดแพ็กเจใหม่ก็เริ่มถูกโจมตีอย่างหนัก ในปลาย ค.ศ. 936 พระเจ้าคยองซุนแห่งอาณาจักรชิลลาได้ยอมแพ้ต่ออาณาจักรโคกูรยอใหม่ และภายหลังแพ็กเจใหม่ก็ถูกยึดครอง วังกอนจึงได้รวมอาณาจักรโคกูรยอใหม่ อาณาจักรแพ็กเจใหม่ และอาณาจักรชิลลาเข้าด้วยกันเป็นอาณาจักรเดียวกันอีกครั้ง และเปลี่ยนชื่ออาณาจักรแห่งใหม่เป็นอาณาจักรโครยอโดยยึดตามชื่ออาณาจักรโคกูรยอเพราะสืบเชื้อสายมาจากโคกูรยอ ดังนั้น อาณาจักรแพ็กเจใหม่จึงนับเป็นการสิ้นสุดอาณาจักรแพ็กเจโดยสมบูรณ์ใน ค.ศ. 936 ในรัชสมัยพระเจ้าซินกอม กษัตริย์พระองค์ที่สองแห่งแพ็กเจใหม่
หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์เกาหลี
กรากุฟ

กรากุฟ (Kraków, Pl-Kraków.ogg) หรือ คราเคา (Krakow หรือ Cracow, pron) เป็นหนึ่งในเมืองที่ใหญ่ที่สุดเป็นอันดับสองและเก่าแก่ที่สุดในโปแลนด์และเป็นจุดหมายปลายทางที่นิยมของนักท่องเที่ยวเขตเมืองเก่าได้รับการบรรจุอยู่ในรายชื่อแหล่งมรดกโลก เมืองตั้งอยู่ริมฝั่งแม่น้ำวิสตูลาในจังหวัดมาวอปอลสกา (เลสเซอร์โปแลนด์) เมืองมีที่มาตั้งแต่ในคริสต์ศตวรรษที่ 7 กรากุฟเป็นหนึ่งในเมืองศูนย์กลางชั้นนำอย่างมีแบบแผนของสถาบันการศึกษาโปแลนด์ วัฒนธรรมและชีวิตศิลปะ และยังเป็นหนึ่งเมืองศูนย์กลางสำคัญด้านธุรกิจของโปแลนด์ เป็นเมืองหลวงของโปแลนด์ระหว่างปี ค.ศ. 1038 ถึง ค.ศ. 1596 เป็นเมืองหลวงของแกรนด์ดัชชีกรากุฟระหว่างปี ค.ศ. 1846 ถึง ค.ศ. 1918 และเมืองหลวงของจังหวัดกรากุฟระหว่างคริสต์ศตวรรษที่ 14 ถึงปี ค.ศ. 1999 และปัจจุบันเป็นเมืองหลักของจังหวัดมาวอปอลสกา
เมืองเริ่มเติบโตขึ้นมาตั้งแต่ยุคหิน มีการตั้งรกรากถิ่นฐานในเมืองที่มีความสำคัญที่สุดเป็นอันดับ 2 ของโปแลนด์นี้ เริ่มต้นในหมู่บ้านในเนินเขาวาแวล และมีการบันทึกว่าเป็นศูนย์กลางการค้าอย่างคึกคักของชาวสลาฟในยุโรปใน ค.ศ. 965 หลังจากสาธารณรัฐโปแลนด์ที่ 2 และในคริสต์ศตวรรษที่ 20 กรากุฟก็เป็นที่ยอมรับอีกครั้งในฐานะศูนย์กลางการศึกษาหลักแห่งชาติและด้านศิลปะ ที่มีมหาวิทยาลัยเกิดใหม่และงานด้านวัฒนธรรมมากมาย
หลังจากที่นาซีเยอรมนีรุกรานโปแลนด์ จนเป็นฉนวนสงครามโลกครั้งที่สอง กรากุฟกลายเป็นเมืองหลวงของเขตยึดครองเขตปกครองสามัญภายใต้เยอรมนี ชาวยิวในเมืองถูกย้ายออกไปอยู่ในเขตกำแพงที่เรียกว่า กรากุฟเกตโต จากนั้นถูกส่งไปค่ายมรณะอย่างเช่นเอาช์วิทซ์และกรากุฟ-ปวาชุฟ
ในปี ค.ศ. 1978 ในปีที่ยูเนสโกยกย่องให้กรากุฟอยู่ในรายชื่อมรดกโลก การอล วอยตือวา บาทหลวงแห่งเมืองกรากุฟขึ้นเป็นพระประมุขแห่งศาสนจักรนิกายโรมันคาทอลิกเป็นสมเด็จพระสันตะปาปาจอห์น ปอลที่ 2 ถือเป็นพระสันตะปาปาคนแรกที่ไม่ใช่ชาวอิตาลีในรอบ 455 ปี และถือเป็นพระสันตะปาปาชาวสลาฟคนแรก

**อ้างอิง**

**หมายเหตุ**
 Bieniarzówna Janina, Małecki Jan M., Mitkowski Józef (red.) Dzieje Krakowa, Wyd. Literackie, Kraków 1979; 83-08-00115-7 (całość)- Agatstein–Dormontowa D., Żydzi w Krakowie, w okresie okupacji niemieckiej., w: „Rocznik Krakowski”, t. XXXI, Kraków 1958- Podhorizer–Sandel E., O zagładzie Żydów w dystrykcie krakowskim, w: „Biuletyn ŻIH”, 1959, nr 30, s. 87–109
หมวดหมู่:แหล่งมรดกโลกในประเทศโปแลนด์
หมวดหมู่:เมืองในจังหวัดมาวอปอลสกา
หมวดหมู่:สันนิบาตฮันเซอ
หมวดหมู่:เมืองหลวงเก่าของโปแลนด์
หมวดหมู่:เมืองหลวงของรัฐสิ้นสภาพ
หมวดหมู่:กรากุฟ
หมวดหมู่:เมืองหลวงทางวัฒนธรรมของยุโรป
หมวดหมู่:แหล่งมรดกโลกในประเทศโปแลนด์

โปแลนด์
โปแลนด์
หมวดหมู่:ประเทศโปแลนด์
หมวดหมู่:สถานที่ท่องเที่ยวในประเทศโปแลนด์
สมเด็จพระสรรเพชญ์

สมเด็จพระสรรเพชญ์ หรือ สมเด็จพระสรรเพชญ เป็นพระนามของพระเจ้ากรุงศรีอยุธยาหลายพระองค์ 
ในพระราชพงศาวดาร ฉบับพันจันทนุมาศ (เจิม) ปรากฏว่ามีพระเจ้ากรุงศรีอยุธยา 2 พระองค์ใช้พระนามนี้ ได้แก่ สมเด็จพระมหาธรรมราชาธิราชมีพระนามว่า สมเด็จพระเจ้าสรรเพชญวงศ์กุรสุริโคดม และสมเด็จพระเอกาทศรถมีพระนามว่า พระศรีสรรเพชญ์ สมเด็จพระบรมราชาธิราชรามาธิบดี นอกจากนี้ในจารึกชะลอพระพุทธไสยาสน์วัดป่าโมกข์ ปรากฏว่าพระเจ้าท้ายสระมีพระนามว่า พระบาทพระศรีสรรเพชญ สมเด็จเอกาทศรุทอิศวร
ต่อมาพระบาทสมเด็จพระจุลจอมเกล้าเจ้าอยู่หัวมีพระราชนิพนธ์เรื่อง "ทรงวิจารณ์เรื่องพระราชพงศาวดารกับเรื่องประเพณีการตั้งพระมหาอุปราช" โดยทรงวินิจฉัยว่ามีสมเด็จพระสรรเพชญ์ 9 พระองค์ คือ- สมเด็จพระสรรเพชญ์ที่ 1 คือ สมเด็จพระมหาธรรมราชาธิราช- สมเด็จพระสรรเพชญ์ที่ 2 คือ สมเด็จพระนเรศวรมหาราช- สมเด็จพระสรรเพชญ์ที่ 3 คือ สมเด็จพระเอกาทศรถ- สมเด็จพระสรรเพชญ์ที่ 4 คือ สมเด็จพระศรีเสาวภาคย์ - สมเด็จพระสรรเพชญ์ที่ 5 คือ สมเด็จพระเจ้าปราสาททอง - สมเด็จพระสรรเพชญ์ที่ 6 คือ สมเด็จเจ้าฟ้าไชย - สมเด็จพระสรรเพชญ์ที่ 7 คือ สมเด็จพระศรีสุธรรมราชา   - สมเด็จพระสรรเพชญ์ที่ 8 คือ สมเด็จพระเจ้าสุริเยนทราธิบดี- สมเด็จพระสรรเพชญ์ที่ 9 คือ สมเด็จพระที่นั่งท้ายสระ

**รายการอ้างอิง**
 เชิงอรรถ
 บรรณานุกรม-  จำนวนหน้า = 95-  จำนวนหน้า = 800
หมวดหมู่:พระมหากษัตริย์แห่งกรุงศรีอยุธยา
หมวดหมู่:ฐานันดรศักดิ์ไทย
ส
ซูเปอร์สตรีทไฟเตอร์ IV

ซูเปอร์สตรีทไฟเตอร์ IV (スーパーストリートファイターIV; Super Street Fighter IV) เป็นเกมต่อสู้ (Vs.Fighting) ภาคที่สี่ของซีรีส์สตรีทไฟเตอร์ผลิตโดยบริษัทแคปคอมของญี่ปุ่น ซึ่งมีระบบการเล่นเพิ่มเติมจากสตรีทไฟเตอร์ IV ดั้งเดิม โดยมีโบนัสเสตจเพิ่มขึ้นมา และมีตัวละครใหม่เพิ่มเติม

**การพัฒนา**
ทางแคปคอมได้จัดทำ ซูเปอร์สตรีทไฟเตอร์ IV: อาเขตอิดิชัน โดยมีตัวละครอย่าง หยุน และหยาง ผู้ซึ่งใช้วิชาหมัดแปดปรมัตถ์ผสานวิชากังฟูจากฮ่องกงที่หวนกลับมาจากสตรีทไฟเตอร์ III รวมถึงยังมีการเพิ่มตัวละครอย่าง อีวิลริว กับ โอนิ ในฐานะบอสลับ และตัวละครทุกตัวต่างได้รับการปรับแต่งหลายประการ ตั้งแต่ความสมดุลของตัวละครจนถึงการเคลื่อนไหว EX แบบใหม่

**สิ่งที่เปลี่ยนแปลง**

**ตัวละครใหม่ในซูเปอร์สตรีทไฟเตอร์ IV**

**ตัวละครใหม่ในซูเปอร์สตรีทไฟเตอร์ IV: อาเขตอิดิชัน**

**การตอบรับ**
เว็บไซต์ IGN ให้คะแนนเกมนี้ที่ 9.0 คะแนน และจัดรางวัลอิดิเตอร์ชอยส์ โดยยกย่องเกมดังกล่าวว่า "มันเป็นเวอร์ชันที่เหนือกว่าหนึ่งในหลายเกม กับโหมดออนไลน์ที่มีการพัฒนามากขึ้นกว่าเดิม เว็บไซต์เกมเทรลเลอร์ส ให้คะแนนเกมนี้ที่ 9.3 คะแนน และยกย่องสำหรับการปรับปรุงที่มีมากขึ้นกว่าเดิม

**อ้างอิง**

**แหล่งข้อมูลอื่น**
  Super Street Fighter IV Official Website -  Super Street Fighter IV Official Blog date=2010-07-01  
หมวดหมู่:เกมจากค่ายแคปคอม
หมวดหมู่:วิดีโอเกมต่อสู้
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมสตรีทไฟเตอร์
หมวดหมู่:วิดีโอเกมเกี่ยวกับนินจา
สมเด็จพระบรมราชา

สมเด็จพระบรมราชา เป็นพระนามพระมหากษัตริย์ไทย อาจหมายถึง- สมเด็จพระบรมราชาที่ 1 หรือ สมเด็จพระเจ้าทรงธรรม พระมหากษัตริย์พระองค์ที่ 21 แห่งกรุงศรีอยุธยา (ราชวงศ์สุโขทัย)- สมเด็จพระบรมราชาที่ 2 หรือ สมเด็จพระเชษฐาธิราช พระมหากษัตริย์พระองค์ที่ 22 แห่งกรุงศรีอยุธยา (ราชวงศ์สุโขทัย)- สมเด็จพระบรมราชาที่ 3 หรือ สมเด็จพระที่นั่งสุริยาสน์อมรินทร์ พระมหากษัตริย์พระองค์ที่ 34 แห่งกรุงศรีอยุธยา (ราชวงศ์บ้านพลูหลวง)- สมเด็จพระบรมราชาที่ 4 หรือ สมเด็จพระเจ้าตากสินมหาราช พระมหากษัตริย์เพียงพระองค์เดียวแห่งกรุงธนบุรี
จิมมี ไวต์

เจมส์ วอร์เรน "จิมมี" ไวต์ (James Warren "Jimmy" White) เป็นนักสนุกเกอร์อาชีพชาวอังกฤษ ซึ่งเคยได้รับชัยชนะในการแข่งขันมาแล้วหลายรายการ ตลอดจนเคยเป็นนักแสดงรับเชิญในภาพยนตร์ฮ่องกง เรื่อง กลมแต่ไม่เกลี้ยง (Legend of the Dragon) ซึ่งนำแสดงโดย โจวซิงฉือ มาแล้วด้วยเช่นกัน นำเข้ามาฉายในตอนนั้นโดยนนทนันท์ เอ็นเตอร์เทนเม้นท์

**ผลงานการแข่งขันที่ผ่านมา**

**สนุ๊กเกอร์**

**สถิติการเอาชนะ**
Mercantile Credit Classic - 1986, 1991
*Rothmans Grand Prix - 1986, 1992
*British Open - 1987, 1992
*Canadian Masters - 1988
*European Open - 1992
*UK Championship - 1992
*Players Championship - 2004

**ไม่บันทึกสถิติการเอาชนะ**
Scottish Masters - 1981
*Northern Ireland Classic - 1981
*Benson & Hedges Masters - 1984
*Carlsberg Challenge - 1984, 1985
*Thailand Masters - (season) 1984/85
*Irish Masters - 1985, 1986
*Pot Black - 1986
*Malaysian Masters - (season) 1986/87
*Hong Kong Masters - 1988
*World Matchplay - 1989, 1990
*Mita/Sky World Masters Men's Singles - 1991
*Canal Plus European Challenge - 1991
*Matchroom League - 1993
*Pontin's Professional Tournament - 1999
*Sangsom 6-red World Grand Prix - 2009
*World Series of Snooker - Tournament in Prague - 2009

**ชัยชนะประเภททีม**
Hofmeister World Doubles - 1984 (with Alex Higgins)
*Fersina Windows World Cup - 1988, 1989 (with team England)
*Nations Cup - 2000 (with team England)

**อเมเจอร์**
English Amateur Championship - 1979
*IBSF World Amateur Championship - 1980
*Indian Amateur Championship - 1980

**การแข่งขันพูล**
Mosconi Cup - 1995 (member of winning European team)

**การแข่งขันโป๊กเกอร์**
Poker Million - 2003

**แหล่งข้อมูลอื่น**
  Official Jimmy White website

**อ้างอิง**
หมวดหมู่:นักสนุกเกอร์ชาวอังกฤษ
หมวดหมู่:บุคคลจากลอนดอนโบโรวอนส์เวิร์ท
หมวดหมู่:ผู้รอดชีวิตจากมะเร็งอัณฑะ
หมวดหมู่:ผู้ได้รับเครื่องราชอิสริยาภรณ์เอ็มบีอี‎
รัฐโมนากัส

โมนากัส (Monagas) เป็น 1 ใน 23 รัฐของประเทศเวเนซุเอลา มีพื้นที่ 28,900 ตร.กม. และจากข้อมูลปี ค.ศ. 2007 มีประชากรราว 855,300 คน ทางตอนเหนือติดกับรัฐซูเกร ติดกับรัฐอันโซอาเตกีทางตะวันตกและใต้ ติดกับรัฐโบลีวาร์ทางตอนใต้ ติดกับรัฐเดลตาอามากูโรทางใต้และตะวันออก และติดกับอ่าวปารีอาทางตะวันออกเฉียงเหนือ ชื่อของรัฐตั้งอยู่ตามนายพลโฮเซ ตาเดโอ โมนากัส ที่มีภูมิลำเนามาจากรัฐนี้ และพี่น้องของเขาโฮเซ เกรโกริโอ โมนากัส ที่มีภูมิลำเนาจากรัฐอันโซอาเตกี (รัฐเพื่อนบ้าน) เมืองหลวงของรัฐคือเมืองมาตูริง

**อ้างอิง**
มโมนากัส
หมวดหมู่:รัฐและดินแดนที่ก่อตั้งในปี พ.ศ. 2452
หมวดหมู่:รัฐโมนากัส
ไอ้แมงมุม 2

ไอ้แมงมุม 2 (italic=yes) เป็นภาพยนตร์อเมริกันแนวซูเปอร์ฮีโร่ กำกับโดยแซม ไรมี เขียนบทโดย อัลวิน ซาร์เกนต์และพัฒนาโดย อัลเฟรด กัฟ, ไมลส์ มิลลาร์ และ ไมเคิล ชาบอน เป็นภาพยนตร์ภาค 2 ในภาพยนตร์ชุดไอ้แมงมุม สร้างมาจากตัวละครในการ์ตูนของมาร์เวล ไอ้แมงมุม ส่วนทีมนักแสดงยังคงกลับมาเล่นอย่าง โทบีย์ แม็กไกวร์ รับบท ปีเตอร์ ปาร์กเกอร์, เคิร์สเตน ดันสต์ รับบท แมรี เจน และ เจมส์ แฟรนโก รับบท แฮร์รี ออสบอร์น
เป็นภาพยนตร์หลังภาคแรก 2 ปี โดยมีเนื้อเรื่องเกี่ยวกับ ปีเตอร์ ปาร์เกอร์ ที่ติดขัดกับชีวิตส่วนตัวและการทำหน้าที่เป็นไอ้แมงมุม มีตัวร้ายในเรื่องนี้คือ ดร. ออตโต อ็อกตาเวียส (อัลเฟรด โมลินา) ที่กลายเป็นคนเสียสติหลังจากได้ทดลองผิดพลาดและการเสียชีวิตของภรรยา ได้ใช้หนวดเครื่องกลและตั้งฉายาว่า อ็อกตาเวียส ทำให้ผู้คนในนครนิวยอร์กต่างหวาดผวาต่ออันตรายที่เขาทำ
ภาพยนตร์ออกฉายเมื่อวันที่ 30 มิถุนายน ค.ศ. 2004 ในสหรัฐอเมริกา โดยโคลัมเบียพิกเจอส์ ได้รับคำวิจารณ์ด้านบวก ทำรายได้มากกว่า 783 ล้านเหรียญสหรัฐทั่วโลกและยังได้รับรางวัลออสการ์ สาขาเทคนิคพิเศษยอดเยี่ยม หลังจากนั้นได้สร้างภาคต่อ ไอ้แมงมุม 3 ในเวลาต่อมา

**นักแสดง**

**อ้างอิง**
หมวดหมู่:ภาพยนตร์ไอ้แมงมุม
หมวดหมู่:ภาพยนตร์อเมริกัน
หมวดหมู่:ภาพยนตร์ภาคต่อ
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์และโทรทัศน์มีม
หมวดหมู่:อินเทอร์เน็ตมีม
หมวดหมู่:ภาพยนตร์ที่ประพันธ์ดนตรีโดยแดนนี เอลฟ์แมน
หมวดหมู่:ภาพยนตร์ที่กำกับโดย แซม ไรมี
ดับเบิลยูดับเบิลยูอีทีแอลซี: เทเบิลส์แลดเดอส์ & แชส์

ทีแอลซี:เทเบิล แลดเดอร์ แอนด์ แชร์ (TLC: Tables, Ladders & Chairs) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ประจำเดือนธันวาคม โดยมาแทนรายการ ดับเบิลยูดับเบิลยูอี อาร์มาเกดดอน จัดขึ้นครั้งแรกเมื่อวันที่ 13 ธันวาคม 2552 ที่ แซนแอนโทนีโอ,รัฐเท็กซัส

**วันที่และสถานที่จัด**

**ดูเพิ่ม**
เทเบิล แลดเดอร์ แอนด์ แชร์ แมทช์
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
TLC: Tables, Ladders & Chairs Official Website
หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
ซีโควยา

ซีโควยา (ᏍᏏᏉᏯ Ssiquoya ชื่อที่เจ้าตัวสะกด)  หรือ เซโควยา (ᏎᏉᏯ Sequoya ชื่อที่มักสะกดกันในปัจจุบัน) มีชื่อในภาษาอังกฤษว่า จอร์จ กิสต์ (George Gist) (ประมาณ พ.ศ. 2310–2386) เป็นช่างเงินชาวเชโรกีและเป็นผู้ประดิษฐ์อักษรเชโรกีสำหรับเขียนภาษาเชโรกีในปีพ.ศ. 2364 ซึ่งนับว่าเป็นหนึ่งในเพียงไม่กี่ครั้งที่บุคคลผู้ไม่รู้หนังสือจะสามารถสร้างระบบการเขียนที่มีประสิทธิภาพสำหรับภาษาหนึ่งได้ อักษรเชโรกีของซีโควยาได้แพร่หลายและเป็นที่ยอมรับในหมู่ชาวเชโรกี และทำให้อัตราการรู้หนังสือของชาวเชโรกีในสมัยนั้นสูงกว่าชาวอเมริกันที่อพยพมาจากยุโรปเสียอีก 

**การคิดค้นระบบการเขียน**
ตัวอักษรที่ซีโควยาคิดค้นขึ้น เรียงตามลำดับที่เขาจัดไว้ในตอนแรก
ในฐานะช่างเงิน ซีโควยาจึงได้ติดต่อกับคนผิวขาวอยู่เป็นประจำ ทำให้ซีโควยาได้เห็น "ใบพูดได้" (talking leaves) หรือหนังสือ และเกิดแรงบันดาลใจที่จะสร้างระบบการเขียนสำหรับภาษาของตนบ้าง จึงได้เริ่มการคิดค้นตัวอักษรในช่วงประมาณปีพ.ศ. 2352 ในตอนแรกซีโควยาได้พยายามสร้างตัวอักษรขึ้นมาสำหรับคำแต่ละคำ โดยใช้เวลาเป็นปีเพื่อคิดตัวอักษรโดยแทบไม่สนใจไร่นาของตนเลย ทำให้บรรดาเพื่อนและเพื่อนบ้านคิดว่าเขาเสียสติไปแล้ว กล่าวกันว่าภรรยาของเขาได้เผางานในช่วงแรก ๆ ของเขา เพราะคิดว่าเป็นเวทมนตร์
ซีโควยาไม่ประสบความสำเร็จจนกระทั่งเขาได้ล้มเลิกความตั้งใจที่จะสร้างตัวอักษรขึ้นสำหรับคำแต่ละคำ และได้พยายามที่จะสร้างตัวอักษรขึ้นมาสำหรับพยางค์แต่ละพยางค์แทน หลังจากนั้นประมาณหนึ่งเดือน เขาได้สร้างตัวอักษรขึ้นมา 86 ตัว ซึ่งหลายตัวมีหน้าตาเหมือนอักษรละตินที่เขาได้แบบอย่างมาจากหนังสือสอนสะกดคำ Janine Scancarelli นักวิชาการทางด้านอักษรเชโรกีกล่าวว่า "ตัวอักษรหลายตัวมีรูปร่างหน้าตาคล้ายคลึงกับอักษรละติน ซีริลลิก กรีก และเลขอารบิก แต่ก็ไม่มีความสัมพันธ์ทางด้านเสียงในภาษาดังกล่าวกับภาษาเชโรกีแม้แต่น้อย"
เนื่องจากเขาไม่สามารถหาคนที่ต้องการจะเรียนรู้อักษรที่เขาประดิษฐ์ขึ้นมาได้ ซีโควยาจึงสอน Ayokeh (หรือ Ayoka) ลูกสาวของเขาเอง และได้เดินทางไปยังพื้นที่ที่ปัจจุบันเป็นรัฐอาร์คันซอ ซึ่งมีชาวเชโรกีอาศัยอยู่จำนวนหนึ่ง เขาได้พยายามโน้มน้าวให้หัวหน้าของคนในท้องถิ่นเห็นความสำคัญของอักษร และได้สาธิตให้ดู โดยให้คนเหล่านั้นพูดคำมาคำหนึ่ง แล้วเขาก็เขียนคำลงไป จากนั้นก็ให้ลูกสาวของเขาอ่านคำที่เขาเขียนไว้ การสาธิตดังกล่าวได้ทำให้เขาได้สอนอักษรกับคนเพิ่มขึ้นอีกเล็กน้อย ซึ่งทำให้เกิดข่าวลือว่าเขาได้สอนวิชาการใช้เวทมนตร์กับพวกนักเรียน หลังจากที่สอนเสร็จแล้ว เขาได้ทดสอบการอ่านเขียนของนักเรียน ซึ่งก็ทำให้ชาวเชโรกีในที่แห่งนั้นเข้าใจว่าซีโควยาได้สร้างระบบการเขียนที่ใช้งานได้จริง
เมื่อซีโควยากลับมาทางตะวันออก เขาได้นำจดหมายปิดผนึกที่บันทึกคำพูดของหัวหน้าชาวพื้นเมืองที่อาร์คันซอมาด้วย และได้อ่านข้อความดังกล่าวให้กับชาวเชโรกีทางตะวันออกฟัง ทำให้มีชาวเชโรกีทางตะวันออกสนใจเรียนอักษรเชโรกีเพิ่มขึ้นอีก
ในปีพ.ศ. 2368 ชนชาติเชโรกีได้รับระบบการเขียนดังกล่าวอย่างเป็นทางการ และระหว่างปีพ.ศ. 2371 - 2377 นักเขียนและบรรณาธิการได้ใช้อักษรของซีโควยาตีพิมพ์ เชโรกี ฟีนิกซ์ หนังสือพิมพ์ฉบับแรกของชนชาติเชโรกี ซึ่งตีพิมพ์เป็นภาษาอังกฤษและภาษาเชโรกี

**อ้างอิง**
หมวดหมู่:บุคคลที่เกิดในคริสต์ทศวรรษ 1770
หมวดหมู่:บุคคลที่เกิดในปี พ.ศ. 2310
หมวดหมู่:บุคคลที่เสียชีวิตในปี พ.ศ. 2386
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ผู้คิดค้นระบบการเขียน
หมวดหมู่:คนพิการ
ขนมผักกาด

ขนมผักกาดจี่
ผัดขนมผักกาด
ขนมผักกาดนึ่งสำเร็จรูปพร้อมกิน
ขนมผักกาด หรือ ขนมหัวผักกาด เป็นอาหารว่างจำพวกติ่มซำที่พบบ่อยในสำรับอาหารแต้จิ๋ว และในอาหารกวางตุ้ง นอกจากนี้ขนมผักกาดยังได้รับความนิยมในวัฒนธรรมอาหารหมิ่นใต้และหมิ่นตงเช่นในฝูเจี้ยนและไต้หวัน รวมทั้งในวัฒนธรรมของชาวจีนโพ้นทะเลในสิงคโปร์ และในมาเลเซีย ซึ่งชาวฮกเกี้ยนเหล่านี้รวมทั้งชาวไทยเชื้อสายจีนในภูเก็ตเรียก ฉ่ายถ้าวโก้ย (poj= chhài-thâu-kóe) นิยมกินทั้งแบบนึ่ง แบบจี่ ทอด และแบบผัด

**ชื่อ**
ในภาษาไทยเรียกว่า “ขนมหัวผักกาด” ใช้เรียกอาหารแป้งนึ่งจากข้าวเจ้าและข้าวเหนียวโดยทั่วไป
ในภาษาอังกฤษอาจเรียกตามทับศัพท์สำเนียงแต้จิ๋ว คือ "chai tow kway" เมื่อแปลตามตัวคือ radish cake ผักกาดหัว (菜头) แต่บางครั้งเมื่อสับสนจากการแปล "แครอท" จากภาษาจีนกลาง ผักกาดหัวมักใช้คำว่า “萝卜“ (หลัวปั่ว) และ แครอทคือ “红萝卜“ (หงหลัวปั่ว) ทำให้บางพื้นที่ในประเทศแถบเอเชียตะวันออกเฉียงใต้ที่ใช้ภาษาอังกฤษแบบฮกเกี้ยนเรียก "carrot cake" ซึ่งไม่เกี่ยวข้องกับ "เค้กแครอท" เค้กทำจากแครอทในวัฒนธรรมอาหารตะวันตก เนื่องจากการเรียกชื่อผิดนี้ทำให้เกิดการเขียนหนังสือแนะนำอาหารข้างทางของสิงคโปร์ที่โด่งดังและตั้งชื่อหนังสือว่า There's No Carrot in Carrot Cake (ไม่มีแครอทในขนมหัวผักกาด) ซึ่งเขียนโดย Dr. Olivia Law จัดพิมพ์โดย Epigram Books ในปี ค.ศ. 2010

**ส่วนประกอบ**
ทำจากแป้งข้าวเจ้า น้ำ หัวไชเท้าขาวขูดยาวหรือหั่นฝอยและควรบีบน้ำออกเพื่อช่วยลดรสเฝื่อนของไชเท้า อาจเติมแป้งเท้ายายม่อม แป้งสาลี แป้งข้าวโพด เพื่อให้เกาะตัวเป็นก้อนได้ดีขึ้น จากนั้นเติมเครื่องปรุงรสอื่น ๆ เช่น จำพวกเนื้อได้แก่กุ้งแห้ง เนื้อหมู หรือ กุนเชียง และจำพวกพืชหอมได้แก่ เห็ดหอม ถั่วลิสง กระเทียมเจียว รวมทั้งเหล้าจีน พริกไทยและเกลือ คลุกเคล้าให้เข้ากันพักไว้ แล้วนำไปนึ่ง หั่นเป็นแผ่นขนาดใหญ่ และกินกับน้ำจิ้มผสมน้ำส้มสายชูพริก

**ขนมผักกาดทอด**
นำขนมผักกาดที่นึ่งและทิ้งไว้ให้อุณหภูมิลดลงเพื่อให้มีความเหนียวจับตัวได้ดี นำไปจี่ ทอด หรือผัดกับกับไข่ อาจปรุงรสด้วยไชโป๊ น้ำมันหอย ซีอิ๊วดำหวาน น้ำตาลทราย พริกไทยป่น อาจเติมถั่วงอก

**อ้างอิง**

**แหล่งข้อมูลอื่น**
 ขนมผักกาด-  วิธีการทำขนมผักกาดในไมโครเวฟ (ภาษาจีน) date=2007-02-06 
หมวดหมู่:อาหารว่าง
หมวดหมู่:ติ่มซำ
หมวดหมู่:อาหารแต้จิ๋ว
หมวดหมู่:อาหารฮ่องกง
หมวดหมู่:อาหารไทย
อ่าวเวเนซุเอลา

ที่ตั้งของอ่าวเวเนซุเอลา
อ่าวเวเนซุเอลา (Golfo de Venezuela) เป็นอ่าวในทะเลแคริบเบียน ล้อมรอบด้วยแผ่นดินรัฐซูเลียและรัฐฟัลกอนของประเทศเวเนซุเอลา และจังหวัดกัวฮิราของประเทศโคลอมเบีย  
อ่าวแห่งนี้ตั้งอยู่ทางตอนเหนือของทวีปอเมริกาใต้ ระหว่างคาบสมุทรปารากัวนาในรัฐฟัลกอน ประเทศเวเนซุเอลา กับคาบสมุทรกัวฮิราในประเทศโคลอมเบีย และมีการเชื่อมต่อกับทะเลสาบมาราไกโบผ่านคลองที่ขุดขึ้นเพื่อการเดินเรือ 
อ่าวเวเนซุเอลาถูกค้นพบในปี ค.ศ. 1499 โดยอาลอนโซ เด โอเคดา ซึ่งมีผู้ร่วมเดินทางคืออเมริโก เวสปุชชี ปัจจุบันยังมีการโต้เถียงเรื่องอาณาเขตในน่านน้ำแห่งนี้ระหว่างโคลอมเบียกับเวเนซุเอลา ซึ่งไม่สามารถยุติลงได้แม้จะมีการเจรจากันมานานหลายทศวรรษ
หมวดหมู่:แคริบเบียน
วเวนเน
หมวดหมู่:อ่าวในประเทศเวเนซุเอลา
หมวดหมู่:อ่าวในประเทศโคลอมเบีย
หมวดหมู่:ธรณีสัณฐานในประเทศเวเนซุเอลา
ชาร์ล-โอกุสแต็ง เดอ กูลง

ชาร์ล-โอกุสแต็ง เดอ กูลง (Charles-Augustin de Coulomb; 14 มิถุนายน ค.ศ. 1736 - 23 สิงหาคม ค.ศ. 1806) เป็นนักฟิสิกส์ชาวฝรั่งเศส รู้จักกันดีในฐานะผู้วางกฎว่าด้วยแรงระหว่างประจุ ซึ่งต่อมาชื่อของเขาได้ใช้เป็นหน่วยเอสไอสำหรับประจุไฟฟ้า คือ คูลอมบ์ (C)

**ประวัติ**
กูลงเกิดที่เมืองอ็องกูแลม (Angoulême) ประเทศฝรั่งเศส ในครอบครัวที่มีฐานะดี มีบิดาชื่ออ็องรี กูลง ซึ่งเป็นผู้ตรวจการสวนหลวงในเมืองมงเปอลีเย มารดาของเขาชื่อแคทเทอรีน บาเช ซึ่งมาจากครอบครัวค้าขนสัตว์
ขณะที่กูลงยังเยาว์วัย ครอบครัวของกูลงได้ย้ายไปยังกรุงปารีส ต่อมากูลงได้เข้าเรียนในวิทยาลัยมาซาแร็ง (Mazarin College) อันมีชื่อเสียง เขาได้เรียนวิชาคณิตศาสตร์กับปีแยร์ ชาร์ล มอนีเย (Pierre Charles Monnier) จนในที่สุดกูลงก็หลงใหลวิชาคณิตศาสตร์ ครั้นอายุได้ 21 ปี กูลงจึงกลับไปพักอาศัยกับบิดาและทำงานในวิทยาลัยในเมืองมงเปอลีเย สองปีให้หลัง เขาจึงตัดสินใจกลับกรุงปารีสและสอบเข้าโรงเรียนทหารที่เมืองเมซีแยร์ (Mézières)
ครั้นปี พ.ศ. 2304 กูลงก็สำเร็จการศึกษาและได้เข้าร่วมภารกิจสร้างป้อมบูร์บง (Fort Bourbon) ที่มาร์ตีนิก คราวที่เกิดสงครามเจ็ดปี เขาใช้ชีวิตที่นั่นแปดปีเพื่อควบคุมงานจนติดไข้ป่า ระหว่างนั้น เขาได้ทดลองว่าด้วยความทนทานของปูนก่อสร้างและโครงสร้างค้ำยัน ด้วยความอุตสาหะต่อมาเขาได้ยศเป็นนายพัน จากนั้นกูลงจึงเดินทางกลับกรุงปารีส แล้วทำงานที่เมืองลารอแชล ริมชายฝั่งมหาสมุทรแอตแลนติก ณ ที่นั่นเขาได้ค้นพบกฎกำลังสอง
ผกผันของประจุ ทำนองเดียวกับกฎแรงดึงดูดระหว่างมวลของนิวตัน
ต่อมา ครั้นกูลงอายุได้ 45 ปี เขาจึงกลับมายังกรุงปารีส และได้รับตำแหน่งเป็นแอ็งต็องด็องเดโซเซฟงแตน (intendant des eaux et fontaines) หรือ "ผู้ตรวจการทางน้ำและน้ำพุ" จากนั้นไม่นานเขาก็เกษียณตัวเองไปอาศัยในบ้านเล็ก ๆ ที่เมืองบลัว (Blois) ต่อมาไม่นานรัฐบาลปฏิวัติก็เรียกตัวเขาไปร่วมประชุมบัญญัติหน่วยวัด ซึ่งในเวลาต่อมาได้เป็นรากฐานของระบบหน่วยระหว่างชาติ ไม่นานนักหลังจากนั้นเขาก็ถึงแก่กรรม
ผลงานของเขานอกเหนือจากกฎของกูลงแล้ว ยังมีผลงานการออกแบบผนังที่ป้อมบูร์บงซึ่งยังคงมาจนถึงปัจจุบัน

**กฎของกูลง**
กูลงได้ทำการทดลองวัดแรงระหว่างประจุในปี ค.ศ. 1785 โดยใช้เครื่องมือที่เรียกว่า เครื่องชั่งการบิด (torsion balance) แสดงเครื่องมือที่กูลงใช้วัดแรงไฟฟ้าระหว่างประจุทั้งสองทำให้
ชาร์ล-โอกุสแต็ง เดอ กูลง เป็นผู้คิดค้นกฎของคูลอมบ์ขึ้นมาแล้ว กฎของกูลง (Coulomb's Law) มีใจความว่า "แรงระหว่างประจุไฟฟ้ามีค่าแปรผันตามผลคูณของประจุไฟฟ้าทั้งสองและแปรผกผันกับระยะทางระหว่างประจุไฟฟ้าทั้งสองยกกำลังสอง"
เมื่อ F คือ แรงระหว่างประจุไฟฟ้า หน่วย นิวตัน (N); ประจุไฟฟ้า Q1 และ Q2 คือ ขนาดของประจุไฟฟ้าทั้งสอง หน่วยเป็น คูลอมบ์ (C); R คือ ระยะทางระหว่างประจุไฟฟ้า หน่วย เมตร (m)

**อ้างอิง**
 แปลมาจาสารานุกรมเอนไซโคลพีเดียบริตตานิกา (Encyclopædia Britannica) ฉบับพิมพ์รุ่นที่ 11 ซึ่งเป็นสาธารณสมบัติแล้ว
หมวดหมู่:นักฟิสิกส์ชาวฝรั่งเศส
หมวดหมู่:บุคคลที่เกิดในปี พ.ศ. 2279
หมวดหมู่:บุคคลจากจังหวัดชาร็องต์
Stored procedure

เป็นโปรแกรมย่อยที่อยู่ในตัวดาต้าเบส หรือเรียกว่า SP เวลาก้อปปี้ดาต้าเบสไปไหน SP ก็จะติดไปด้วย เพราะจะถูกโหลดขึ้นมาอยู่แล้วตอนเปิดดาต้าเบส ก็คือใช้ในการติดต่อกับดาต้าเบส (Data Access Layer ซึ่งเป็นชั้นล่างสุดของ N-Tier) กล่าวคือทำหน้าที่อ่านเขียนลบแก้ไขดาต้าเบส ปกติไม่มีหน้าที่คิดไม่มีหน้าที่ตรวจสอบค่า
หมวดหมู่:ระบบจัดการฐานข้อมูล
ย่านความถี่

ย่านความถี่ (Frequency range หรือ frequency band) คือแถบหรือย่านความถี่ของคลื่น ย่านความถี่มักจะหมายถึงย่านความถี่ของเสียง หรือย่านความถี่ของคลื่นแม่เหล็กไฟฟ้าที่รวมทั้งแสง และ คลื่นวิทยุ อุปกรณ์วิทยุมักจะทำงานในย่านความถี่ใดย่านความถี่หนึ่งที่เฉพาะเจาะจง 

**ดูเพิ่ม **
 ความถี่วิทยุ - คลื่นวิทยุ 
หมวดหมู่:การประมวลผลสัญญาณ
หมวดหมู่:คลื่น
หมวดหมู่:คณิตศาสตร์ประยุกต์
ทะเลรอสส์

ไฟล์:Antarctica Map.png|thumb|260px |แผนที่ทวีปแอนตาร์กติกา
ทะเลรอสส์ (Ross Sea) เป็นอ่าวลึกของมหาสมุทรใต้ของทวีปแอนตาร์กติกาที่ตั้งอยู่ระหว่างดินแดนวิคตอเรียกับดินแดนมารีเบิร์ด ที่พบโดยเจมส์ คลาร์ก รอสส์ในปี ค.ศ. 1841 ทางตะวันตกของทะเลรอสส์เป็นเกาะรอสส์กับภูเขาไฟเอเรบัส, ทางตะวันออกเป็นเกาะรูสเวลต์ ทางใต้ปกคลุมด้วยหิ้งน้ำแข็งรอสส์ โรอัลด์ อะมุนด์เซนเริ่มโครงการเดินทางสำรวจขั้วโลกใต้ที่นี่ในปี ค.ศ. 1911 จากอ่าวเวลส์ที่ตั้งอยู่ที่หิ้งน้ำแข็ง ทางตะวันตกเป็นอ่าวแม็คเมอร์โดที่มักจะปลอดน้ำแข็งระหว่างฤดูร้อน ดินแดนใต้ที่สุดของทะเลรอสส์คือฝั่งทะเลกูลด์ที่ไกลจากขั้วโลกใต้ทางภูมิศาสตร์ราว 200 ไมล์ 
ดินแดนที่เป็นแผ่นดินของทะเลรอสส์ถูกอ้างสิทธิ์การเป็นเจ้าของจากสหราชอาณาจักรและนิวซีแลนด์ แต่เป็นการอ้างที่ยังไม่เป็นที่รับรองโดยประชาคมสากล

**แหล่งข้อมูลอื่น**
 Glausiusz, J., 2007,  Raw Data: Beacon Bird of Climate Change. Discover Magazine.- Gunn, B., nd,  Geology The Ross Sea Dependency including Victoria-Land  date=2015-04-23  Ross Sea, Antarctica, Including the Ross Sea Dependency, the Sub-Antarctic Islands and sea, up to New Zealand from the Pole.- Hansen, K., 2007,  Paleoclimate: Penguin poop adds to climate picture. Geotimes.- International Polar Foundation ,2007,  Interview with Dr. Steven Emslie: The Adélie Penguins' Diet Shift. SciencePoles website.- Locarnini, R.A., 1995,  the Ross Sea. date=2006-12-31  Quarterdeck, vol. 1, no. 3.(Department of Oceanography, Texas A&M University, College Station, Texas.)
หมวดหมู่:ทวีปแอนตาร์กติกา
รอสส์